Subject: Looduskaitsetöö lähteülesande ID 1382 ja ID 1324 kooskõlastus
From: Stella-Maria Link <[email-masked]>
To: "[email-masked]" <[email-masked]>
Cc: Katrin Jürgens <[email-masked]>
Date: Thu, 13 Mar 2025 13:33:24 +0000

[email-masked] saada teile sageli meilisõnumeid. Lugege täpsemat teavet selle kohta, miks see on oluline<https://aka.ms/LearnAboutSenderIdentification>
Tere,

Esitasite Keskkonnaametile kooskõlastamiseks looduskaitsetöö ID 1382 „Haruline võtmehein“ lähteülesande.
Plaanis on kõrgrohustu niitmine, riisumine ja alalt koristamine 0,09 ha suurusel alal, Lahemaa rahvuspargis Sagadi piiranguvööndis asuvas I kaitsekategooria taimeliigi leiukohas (KLO9310911). Tegemist on korduva iga-aastase hooldustööga. Töö on märgitud võtmeheinte kaitse tegevuskavas 2021 ning Lahemaa rahvuspargi kaitsekorralduskavas (2016-2025). Selle töö Keskkonnaameti kontaktisikuks palun panna Katrin Jürgens.

Kooskõlastame lähteülesande järgmise täiendusega: tööala põhjaosas eemaldada kraavinõlval kasvavad kuni 8 cm läbimõõduga puud ja võsa.

Samuti esitasite Keskkonnaametile kooskõlastamiseks looduskaitsetöö ID 1324 „Vaade Käsmu lahele“ lähteülesande. Plaanis on võsaraie ja kõrgrohustu eemaldamine ning vajadusel ohtlike puude, tormiheite ja -murru koristamine. Töödele ettepanekuid ei ole.

Kooskõlastame lähteülesande.

Lugupidamisega
Stella-Maria Link
spetsialist
Loodushoiutööde büroo
Keskkonnaamet
Kunderi 18 | 44307 Rakvere
+ 372 51968480

www.keskkonnaamet.ee<http://www.keskkonnaamet.ee/> | www.kaitsealad.ee<http://www.kaitsealad.ee/>
Keskkonnaamet Facebookis<https://www.facebook.com/Keskkonnaamet/>

Loome ja hoiame koos head elukeskkonda